C 472/30
LT
Europos Sąjungos oficialusis leidinys
2022 12 12
2022 m. rugsėjo 7 d.
Tribunal Superior de Justicia de las Islas Baleares (Ispanija) pateiktas prašymas priimti prejudicinį sprendimą byloje J.L.O.G., J.J.O.P. / Resorts Mallorca Hotels International SL (Byla C-589/22) (2022/C 472/33) Proceso kalba: ispanų Prašymą priimti prejudicinį sprendimą pateikęs teismas Tribunal Superior de Justicia de las Islas Baleares
Šalys pagrindinėje byloje Apeliantai: J.L.O.G., J.J.O.P. Kita apeliacinio proceso šalis: Resorts Mallorca Hotels International SL
Prejudiciniai klausimai 1.
Ar atsižvelgiant į Europos Sąjungos Teisingumo Teismo (ESTT) jurisprudenciją, įtvirtintą 2009 m. rugsėjo 10 d.
ESTT sprendime (C-44/08, EU:C:2009:533) (1), 1998 m. liepos 20 d.
Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (2) 2 straipsnis: turi būti aiškinamas taip, kad direktyvos veiksmingumą užtikrinančios konsultavimosi ir pranešimo pareigos atsiranda nuo to momento, kai įmonė, vykdydama restruktūrizavimo procesą, suplanuoja nutraukti darbo sutartis, kurių skaičius gali viršyti kolektyviniam atleidimui iš darbo nustatytą ribą, neatsižvelgiant į tai, ar galiausiai atleistų iš darbo asmenų arba susijusių nutrauktų sutarčių skaičius nesiekia tos ribos, nes jį pavyko sumažinti taikant tam tikras priemones, kurių įmonė ėmėsi iš anksto nepasikonsultavusi su darbuotojų atstovais? 2.
Ar 1998 m. liepos 20 d.
Tarybos direktyvos 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo 1 straipsnio 1 dalies paskutinė pastraipa, kurioje nustatyta, kad, „[a]pskaičiuojant pirmosios pastraipos a punkte nurodytų atleidimų iš darbo skaičių, darbo sutarties nutraukimas darbdavio iniciatyva dėl vienos arba kelių priežasčių, nesusijusių su atitinkamais atskirais darbuotojais, prilyginamas kolektyviniam atleidimui iš darbo, jeigu iš darbo atleidžiami ne mažiau kaip 5 darbuotojai“, krizės sąlygomis, kai numatomas darbuotojų skaičiaus mažinimas, įskaitant atleidimą iš darbo, apima įmonės pasiūlytą darbuotojų atleidimą, kuris nebuvo numatytas, tačiau su kuriuo šie darbuotojai sutiko, kai buvo gautas įpareigojantis pasiūlymas nedelsiant įsidarbinti kitoje įmonėje, nes būtent darbdavys susitarė su ta kita įmone dėl galimybės surengti pokalbius su jo darbuotojais, kad juos būtų galima įdarbinti?
(1) (2)
2009 m. rugsėjo 10 d.
Sprendimas Akavan Erityisalojen Keskusliitto AEK ir kt.
(C-44/08, EU:C:2009:533).
OL L 225, 1998, p. 16; 2004 m. specialusis leidimas lietuvių k., 5 sk., 3 t., p. 327.
2022 m. rugsėjo 12 d.
College van Beroep voor het bedrijfsleven (Nyderlandai) pateiktas prašymas priimti prejudicinį sprendimą byloje L. VOF / Minister van Landbouw, Natuur en Voedselkwaliteit (Byla C-591/22) (2022/C 472/34) Proceso kalba: nyderlandų Prašymą priimti prejudicinį sprendimą pateikęs teismas College van Beroep voor het bedrijfsleven
Šalys pagrindinėje byloje Ieškovė: L. VOF Atsakovas: Minister van Landbouw, Natuur en Voedselkwaliteit